ปิดฉาก! “กสทช.” ประกาศผู้ชนะประมูล 5G กวาดเงินเข้ารัฐทะลุแสนล้าน!
ปิดฉาก! “กสทช.” ประกาศผู้ชนะประมูล 5G กวาดเงินเข้ารัฐทะลุแสนล้าน!
ปิดฉาก! “กสทช.” ประกาศผู้ชนะประมูล 5G กวาดเงินเข้ารัฐทะลุแสนล้าน!
16 ก.พ. 2563

ผู้สื่อข่าวรายงานว่า วันนี้ สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) จัดการประมูลคลื่นความถี่ย่าน 700 MHz 2600 MHz และ 26 GHz
สำหรับคลื่นความถี่ 700 MHz จำนวน 3 ใบอนุญาต ใบละ 5 MHz มีเข้าร่วมประมูลทั้งหมด 3 ราย คือ บริษัท แอดวานซ์ ไวร์เลส เน็ทเวอร์ค จำกัด (เอดับบลิวเอ็น) ในเครือบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท ทรู มูฟ เอช ยูนิเวอร์แซล คอมมิวนิเคชั่น จำกัด (ทียูซี) ในเครือบริษัท ทรู คอร์ปอเรชั่น จำกัด (มหาชน) หรือ TRUE และ บริษัท กสท โทรคมนาคม จำกัด (มหาชน) หรือ CAT โดยผลการประมูลหลังผ่านการเคาะใบอนุญาต 20 ครั้ง จบที่ใบอนุญาตละ 17,153 ล้านบาท ทั้งหมด 3 ใบอนุญาต
โดยผู้ชนะได้แก่ CAT ได้ 2 ชุด และ ADVANC ได้ 1 ชุด คิดเป็นมูลค่าการประมูลรวม 51,460,000,000 บาท
ขณะที่คลื่นความถี่ 2600 MHz ทั้งหมด 19 ใบอนุญาต ใบละ 10 MHz มีเข้าร่วมประมูล 3 รายเช่นเดิม คือ ADVANC, TRUE และ CAT หลังผ่านการเคาะราคาครั้งที่ 2 จบที่ใบละ 1,956 ล้านบาท
โดยผู้ชนะได้แก่ ADVANC ได้ 10 ชุด และ TRUE ได้ 9 ชุด คิดเป็นมูลค่าการประมูลรวม 37,433,888,888 บาท
ปิดท้ายที่คลื่นความถี่ 26 GHz ทั้งหมด 27 ใบอนุญาต ใบละ 100 MHz มีผู้เข้าร่วมประมูลทั้งหมด 4 ราย ประกอบไปด้วย ADVANC, TRUE, DTAC และ บริษัท ทีโอที จำกัด (มหาชน) หรือ TOT โดยการประมูลจบภายในการเสนอราคาครั้งเดียว เนื่องจากมีการเสนอราคาเพียง 26 ใบอนุญาต ทำให้ราคาประมูลอยู่ที่ใบละ 445 ล้านบาท
โดยผู้ชนะได้แก่ TRUE ได้ 8 ชุด, TOT ได้ 4 ชุด, DTAC ได้ 2 ชุด และ ADVANC ได้ 9 ชุด คิดเป็นมูลค่าการประมูลรวม 11,627,288,889 บาท
สำหรับการประมูลคลื่นความถี่ 5G ทั้ง 3 คลื่น 48 ใบอนุญาตครั้งนี้ คิดเป็นมูลค่ารวมกว่า 100,521,177,777 บาท (ยังไม่รวม VAT)